**KVIETIMAS**

**Forumas „Ar sukursime kanapių verslo proveržį Lietuvoje?“**

Parodos „Ką pasėsi... 2018“ organizatorių vardu kviečiu kovo 22 – 24 d. į parodą ir forumo renginius, kurie organizuojami Aleksandro Stulginskio universitete.

Vienas iš svarbiausių parodos šviečiamosios programos renginių – kanapių verslui skirtas forumas, kurio metu bus atskleista kanapių verslo nauda. Forumo tikslas – į perspektyvų ir pelningą kanapių verslą įtraukti kuo daugiau šalies šeimos ūkių ir plėtojant tarptautinį bendradarbiavimą užtikrinti, kad Lietuva taptų regiono kanapių verslo lyderė, sugebanti vartotojams pasiūlyti daug kokybiškų ir sveikų produktų.

Su užsienio šalių kanapių verslo gerąja patirtimi forumo dalyvius supažindins pranešėjai iš Latvijos ir Ukrainos universitetų.

Naujausi mokslo tyrimai vis detaliau atskleidžia medicininių kanapių preparatų teigiamą poveikį gydant onkologines ir kitas sunkias civilizacijos ligas. Su naujausiomis mokslo žiniomis apie žmogaus endokanabinoidinę sistemą bei endokanabinoidų trūkumo sindromus, taip pat apie kanaceptikų naudojimo gerąją praktiką pasidalins svečias iš JAV - Hiustono universiteto profesorius Jokūbas Žiburkus. Tai unikalios žinios, kurias būtina žinoti šiuolaikiškam žmogui, kamuojamam streso ir kitų dvasinių negandų. Todėl prašome informaciją apie forumo renginius perduoti savo organizacijų nariams.

Forume taip pat bus aptarti Lietuvos kanapių auginimo ir produktų kokybės užtikrinimo klausimai bei įvardyti kanapių verslo plėtros ir teisinės aplinkos tobulinimo uždaviniai.

Parodos „Ką pasėsi... 2018“ metu (kovo 22 – 24 d.) IV rūmų fojė vyks kanapių produktų mugė ir degustacija.

*Forumo organizacinio komiteto vardu Rimantas Čiūtas*

**Kovo 22 d. (ketvirtadienis)**

**13.00 – Forumas „Ar sukursime kanapių verslo proveržį Lietuvoje?“**

Forumo vedantieji - R. Čiūtas, Aleksandro Stulginskio universitetas, N.Slesariūnas, Meditaurus LLC, M.Skruzdys, UAB „In Agro“. IV rūmų konferencijų salė.

**15.30 – Forumo I sekcijos posėdis „Pluoštinių kanapių auginimas, džiovinimas, saugojimas ir perdirbimas (aliejaus spaudimas)“.**

Posėdžio vadovai - V. Liakas, E. Zvicevičius, Aleksandro Stulginskio universitetas, D.Gruzdienė, Kauno technologijos universitetas. IV rūmų konferencijų salė.

**15.30 – Forumo II sekcijos posėdis „Pluoštinių kanapių panaudojimas ekologiškų būstų statybai“.**

Posėdžio vadovai - V. Gurskis, Aleksandro Stulginskio universitetas, R. Smalakys, UAB „Kanapiniai namai“. IV rūmų 211 aud.

**15.30 – Forumo III sekcijos posėdis „Medicininių kanapių preparatų nauda: kanaceptikai prieš farmaceptikus“.**

Posėdžio vadovas - dr. J. Žiburkus, PhD, CEO of MediTaurus LLC and Co-Founder of Canntelligence, JAV. IV rūmų 204 aud.

**Kovo 23 d. (penktadienis)**

**11.00 – Seminaras „Pluoštinės kanapės namų statybai“.**

Seminaro vadovai - V. Gurskis, D. Ramukevičius, Aleksandro Stulginskio universitetas; R. Smalakys, UAB „Kanapiniai namai“. III rūmų 132 aud.

**Kovo 24 d. (šeštadienis)**

**13.00 – Seminaras „Žmogaus endokanabinoidinė sistema. Endokanabinoidų trūkumo sindromai“**

Seminaro vadovas - dr. J. Žiburkus, PhD, CEO of MediTaurus LLC and Co-Founder of Canntelligence, JAV. IV rūmų konferencijų salė.